62024CO0264_INF
Διάταξη του Δικαστηρίου (ένατο τμήμα) της 20ής Σεπτεμβρίου 2024 –[Gašlić] (
i
)
(Υπόθεση C‑264/24)
«Προδικαστική παραπομπή – Άρθρο 53, παράγραφος 2, και άρθρο 94 του Κανονισμού Διαδικασίας του Δικαστηρίου – Δικαστική συνεργασία σε αστικές υποθέσεις – Διεθνής δικαιοδοσία, αναγνώριση και εκτέλεση αποφάσεων σε αστικές και εμπορικές υποθέσεις – Κανονισμός (ΕΕ) 1215/2012 – Δυνατότητα εφαρμογής – Στοιχείο αλλοδαπότητας – Απαίτηση να εκτίθενται οι λόγοι για τους οποίους είναι αναγκαία η απάντηση του Δικαστηρίου – Μη παροχή επαρκών διευκρινίσεων – Προδήλως απαράδεκτο»
1.
Προδικαστικά ερωτήματα – Παραδεκτό – Υποχρέωση παροχής στο Δικαστήριο επαρκών διευκρινίσεων περί του πραγματικού και του κανονιστικού πλαισίου της υπόθεσης – Έκταση της υποχρέωσης στον τομέα της δικαστικής συνεργασίας σε αστικές υποθέσεις – Ζήτημα που ανακύπτει στο πλαίσιο διαφοράς της οποίας όλα τα στοιχεία περιορίζονται στο εσωτερικό ενός μόνο κράτους μέλους – Έλλειψη μνείας του συνδετικού στοιχείου που καθιστά τη ζητούμενη ερμηνεία αναγκαία για την επίλυση της διαφοράς – Προδήλως απαράδεκτο
(Άρθρο 267 ΣΛΕΕ· Οργανισμός του Δικαστηρίου, άρθρο 23· Κανονισμός Διαδικασίας του Δικαστηρίου, άρθρα 53 § 2 και 94· κανονισμός 1215/2012 του Ευρωπαϊκού Κοινοβουλίου και του Συμβουλίου)
(βλ. σκέψεις 16-21, 25-28)
2.
Δικαστική συνεργασία σε αστικές υποθέσεις – Διεθνής δικαιοδοσία και εκτέλεση αποφάσεων σε αστικές και εμπορικές υποθέσεις – Κανονισμός 1215/2012 – Πεδίο εφαρμογής – Ύπαρξη στοιχείου αλλοδαπότητας – Διαφορά μεταξύ διαδίκων που έχουν την κατοικία τους στο ίδιο κράτος μέλος – Αντικείμενο της διαφοράς ή επίμαχη κατάσταση στην οποία εμπλέκονται περισσότερα κράτη μέλη ή τρίτο κράτος – Εμπίπτει
(Κανονισμός 1215/2012 του Ευρωπαϊκού Κοινοβουλίου και του Συμβουλίου)
(βλ. σκέψεις 22-24)
Διατακτικό
Η αίτηση προδικαστικής αποφάσεως την οποία υπέβαλε το Općinski sud u Novom Zagrebu (ειρηνοδικείο Novi Zagreb, Κροατία) με απόφαση της 4ης Απριλίου 2024 είναι προδήλως απαράδεκτη.
(
i
)	Η ονομασία που έχει δοθεί στην παρούσα υπόθεση είναι πλασματική. Δεν αντιστοιχεί στο πραγματικό όνομα κανενός διαδίκου.